योगेश्वर दत्त का जन्म 2 नवम्बर सन 1982 को हरियाणा के सोनीपत जिले के भैंसवाल कलन (Bhainswal kalan) गाँव में हुआ. योगेश्वर दत्त बहुत ही शिक्षित परिवार से सम्बन्ध रखते है. इनके पिता श्री राम मेहर, माता श्रीमति सुशीला देवी और इनके दादाजी पेशे से शिक्षक है. योगेश्वर अपनी माँ के ज्यादा करीब थे, उनकी माँ ना सिर्फ एक अच्छी शिक्षिका थी बल्कि एक अच्छी माँ भी थी, जोकि अपने बेटे को जीवन की अच्छी सीख देती थी. योगेश्वर अपनी जिन्दगी के सारे अच्छे, बुरे और छोटे – छोटे ख़ुशी के पल अपनी माँ के साथ बांटते है. इनका परिवार चाहता था कि योगेश्वर उनके नक्शे कदम पर चलें, किन्तु उन्हें बहुत ही कम उम्र से ही कुश्ती में रूचि थी. जब वे छोटे थे तब वे अपने गाँव के एक बलराज नाम के पहलवान के कारनामे देख कर बहुत प्रेरित हुए और तभी से उन्होंने कुश्ती को गंभीरता से लेना शुरू कर दिया.